Neuvoston asetus (ETY) N:o 1638/87, annettu 9 päivänä kesäkuuta 1987, mustakitaturskan kalastuksessa käytettävien pelagisten troolien vähimmäissilmäkoosta Koillis-Atlantin kalastuksessa tulevaisuudessa harjoitettavaa monenkeskeistä yhteistyötä koskevan yleissopimuksen toimialaan kuuluvan alueen osassa, joka ei kuulu tämän yleissopimuksen sopimuspuolten kalastusta koskevan lainkäyttövallan alaisiin merialueisiin



Virallinen lehti nro L 153 , 13/06/1987 s. 0007 - 0007

Suomenk. erityispainos Alue 4 Nide 3 s. 0021

Ruotsink. erityispainos Alue 4 Nide 3 s. 0021



NEUVOSTON ASETUS (ETY) N:o 1638/87, annettu 9 päivänä kesäkuuta 1987, mustakitaturskan kalastuksessa käytettävien pelagisten troolien vähimmäissilmäkoosta Koillis-Atlantin kalastuksessa tulevaisuudessa harjoitettavaa monenkeskeistä yhteistyötä koskevan yleissopimuksen toimialaan kuuluvan alueen osassa, joka ei kuulu tämän yleissopimuksen sopimuspuolten kalastusta koskevan lainkäyttövallan alaisiin merialueisiin EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon yhteisön kalastusvarojen säilyttämis- ja hallintojärjestelmän perustamisesta 25 päivänä tammikuuta 1983 annetun neuvoston asetuksen (ETY) N:o 170/83() ja erityisesti sen 11 artiklan, ottaa huomioon komission ehdotuksen, sekä katsoo, että asetuksen (ETY) N:o 170/83 2 artiklan mukaisesti neuvoston on tarkennettava käytettävissä olevien tieteellisten lausuntojen perusteella tarvittavat säilyttämistoimenpiteet kyseisen asetuksen 1 artiklassa olevien tavoitteiden toteuttamiseksi, Koillis-Atlantin kalastuksessa tulevaisuudessa harjoitettavaa monenkeskeistä yhteistyötä koskeva yleissopimus, jäljempänä "yleissopimus", on hyväksytty päätöksellä 81/608/ETY(); yleissopimus tulee voimaan 17 päivänä maaliskuuta 1982, yleissopimuksen mukaan perustettu komissio on 20 päivänä marraskuuta 1986 vahvistanut siinä yleissopimuksen toimialaan kuuluvan alueen osassa, joka ei kuulu sopimuspuolten kalastusta koskevan lainkäyttövallan alaisiin vyöhykkeisiin, mustakitaturskan kalastuksessa käytettävien pelagisten troolien vähimmäissilmäkokoa koskevan suosituksen, joka tuli yhteisöä velvoittavaksi 7 päivänä helmikuuta 1987, ja yhteisön on toteutettava tarvittavat toimenpiteet yhteisön alusten tämän suosituksen noudattamisen varmistamiseksi, ON ANTANUT TÄMÄN ASETUKSEN: 1 artikla 1. Jäsenvaltion lipun alla purjehtivat tai siellä rekisteröidyt alukset eivät saa käyttää silmäkooltaan alle 35 millimetriä olevia pelagisia trooleja mustakitaturskan kalastuksessa siinä yleissopimuksen toimialaan kuuluvan alueen osassa, joka ei kuulu yleissopimuksen sopimuspuolten kalastusta koskevan lainkäyttövallan alaisiin merialueisiin. Yleissopimuksen toimialaan kuuluva alue on määritelty asetuksessa (ETY) N:o 1899/85(). 2. Aluksen katsotaan harjoittavan mustakitaturskan kalastusta, kun aluksessa olevasta mustakitaturskan ja muiden kalalajien kokonaismäärästä yli 50 % on mustakitaturskaa. Pelaginen trooli määritellään hinattavaksi verkoksi, jonka tarkoituksena on pyytää kahden vapaan veden, mukaan luettuna pintaa lähellä olevat vedet, välillä liikkuvia kalalajeja. 2 artikla Tämä asetus tulee voimaan kolmantena päivänä siitä, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 9 päivänä kesäkuuta 1987. Neuvoston puolesta Puheenjohtaja H. DE CROO () EYVL N:o L 24, 27.1.1983, s. 1 () EYVL N:o L 227, 12.8.1981, s. 21 () EYVL N:o L 179, 11.7.1985, s. 2